
Kadrlar şöbəsının mütəxəssısının vəzifə təlimatı
1. ÜMUMİ MÜDDƏALAR

1.1 Kadrlar şöbəsinin mütəxəssisi ştat cədvəlinə uyğun olaraq icraçı mütəxəssis təsnifatına aiddir və “Şirkətin adı” MMC-nin  Direktorunun əmri ilə tutduğu vəzifəyə təyin olunur və işdən azad edilir. 

1.2 Kadrlar şöbəsinin mütəxəssisi birbaşa olaraq Kadrlar şöbəsinin rəisinə, operativ olaraq direktorun müavininə tabedir.

1.3 Kadrlar şöbəsinin mütəxəssisi vəzifəsinə ali təhsilli, aidiyyəti vəzifələrdə ən azı üç il iş stajı olan şəxs təyin oluna bilər.     

1.4 Kadrlar şöbəsinin mütəxəssisi aşağıdakıları bilməlidir:

· Əmək qanunvericiliyinin əsaslarını;

· Kadrlara aid olan normativ, metodik və digər rəhbər materialları;

· Kadrlar şöbəsinin əsasnaməsini, təlimat və digər rəhbər sənədləri, kadr işinin təşkilini və hesabatlarının tərtib edilməsini; 

· İşçilərin işə qəbulu və azad edilməsi haqqında qüvvədə olan qanunvericiliyi; 

· Kadrların ixtisas və peşəkarlığının artırılması işini; 

· Əmək kitabçalarının, şəxsi işlərin aparılması və qorunmasını, pensiyaların təyin edilməsi üzrə lazımi sənədlərin tərtib edilməsini;

· Kadrların hərəkətlərinin uçot metodlarını;

· Əmək proseslərinin təşkili, sosial psixologiya və sosiologiyanın əsaslarını;  

·  işgüzar profilini, fəaliyyət istiqamətlərini, istehsalat ixtisaslaşmasını, struktur bölgüsünün xüsusiyyətlərini;

· Əməyin və idarəçiliyin təşkil olunmasının əsaslarını;

· Əməyin mühafizəsi normalarını və daxili nizam qaydalarını

· Təhlükəsizlik texnikasını, istehsalat sanitariyası və yanğından mühafizənin qayda və normalarını;

· İşgüzar ünsiyyətin əxlaqını və peşə etiketi qaydalarını. 

1.5 Kadrlar şöbəsinin mütəxəssisi öz işində aşağıdakı normativ sənədləri rəhbər tutur:

· Azərbaycan Respublikasının Əmək qanunvericiliyini;

· “Şirkətin adı” MMC-nin Nizamnaməsi;
· Direktorun əmr və göstərişləri;
· əmək funksiyalarına və vəzifə borclarına aid olan Azərbaycan Respublikasının qanunvericiliyi;
· hazırkı vəzifə təlimatı. 

2. VƏZİFƏ BORCLARI

2.1. Əmək qanunvericiliyinə, nizamnaməyə, təlimatlara və  rəhbərinin əmrlərinə uyğun işçilərin qəbulu, köçürulməsi, kadrların ixtisasının artırılması və işdən azad edilmələrinin və s. sənədlərin rəsmiləşdirilmək.

2.2. Əmək kitabçalarının əmrlər əsasında doldurulmaq.

2.3. Şəxsi heyətin uçotuna, çalışanlara cari və keçmiş əmək fəaliyətləri haqqında arayışlar vermək, əmək kitabçalarını qorumaq, kadrlar üzrə təyin olunmuş sənədləri icra etmək eləcə də işçilərin mükafatlandırılması üçün materiallar hazırlanmaq.

2.4. İşçilərin şəxsi işlərini aparmaq, formalaşdırmaq. 

2.5. Kadrlar üzrə cari və perspektiv planları işləyib hazırlamaq. 

2.6. Kadrlara aid olan təlabat haqqında lazımi yerlərə məlumat vermək. 

2.7. Kadr axınının səbəblərini öyrənmək, onun aradan qaldırılması üçün tədbirlər hazırlamaq və rəhbərliyə təqdim etmək. İxtisas və attestasiya komissiyalarına lazım olan materialı hazırlamaq, attestasiya komissiyasının işində bilavasitə iştirak etmək. 

2.8. Məzuniyyət qrafiklərini tərtib etmək, işçilərə məzuniyyətlərin verilməsinin uçotunu aparmaq, verilən məzuniyyətlərin cədvəl  üzrə istifadə edilməsinə nəzarət etmək. 

2.9. Kadrlar üzrə hesabatları tərtib etmək və tələb olunan yerə təqdim etmək.

2.10. Ezamiyyət sənədlərinin rəsmiləşdirilməsinə, Şirkətdə ezamiyyətə gələn işçilərin qeydə alınmasında iştirak etmək.

2.11. İşçilərin maddi və intizam məsuliyyətinə cəlb olunması üçün materialların  hazırlamaq.

2.12. Xidməti borcunu vaxtında və dəqiq yerinə yetirilmək, təşəbbüskar olmaq,       ixtisasını daim təkmilləşdirmək.

2.13. Azərbaycan Respublikasının qanunvericiliyinə ciddi riayət etmək.

2.14. Əmək məhsuldarlığını artırmaq , işdə yüksək keyfiyyət göstəricilərinə nail olmaq.

3. HÜQUQLARI

3.1 Normal iş şəraiti ilə təmin olunması.

3.2 Şöbənin funksional fəaliyyəti ilə bağlı aidiyyəti struktur bölmələrlə qarşılıqlı əlaqələr qurmaq, zəruri sənədlərin yoxlamasını aparmaq, zəruri olan sənədlərin təqdim olunmasını işçilərdən tələb etmək.

3.3 Öz funksional vəzifələrini yerinə yetirməkdə ona maneə törədən səbəbləri aradan qaldırmaq üçün tədbirlər görmək.

3.4  fəaliyyətinin, habelə şöbəsinin işinin təkmilləşdirilməsi məqsədilə şöbə rəisinə müvafiq təkliflər vermək.
4. Məsulİyyətİ

4.1 Azərbaycan Respublikasının əmək qanunvericiliyi tərəfindən müəyyən edilmiş        qaydada, bu vəzifə təlimatı ilə nəzərdə tutulmuş, vəzifələrin icra edilməməsi və ya        lazımi səviyyədə icra edilməməsi.
4.2 Azərbaycan Respublikasının inzibati, cinayət və mülki qanunvericiliyi tərəfindən        müəyyən edilmiş qaydada - fəaliyyətinin həyata keçirilməsi prosesi zamanı yol        verilmiş qanun pozuntuları.
4.3 Azərbaycan Respublikasının əmək, cinayət və mülki qanunvericiliyi və həmçinin        maddi məsuliyyət müqaviləsi tərəfindən müəyyən edilmiş qaydada - maddi ziyanın        vurulması.
4.4   mənafeyinin qorunmaması, firmaya, onun müştərilərinə  aid olan məxfi məlumatların, sənədlərin (kommersiya sirri) üçüncü şəxslərə açılması.
4.5 İmzaladığı sənədlərə şəxsən və şərtsiz məsuliyyət daşıyır.

Tanış oldu
___________________________
